Meer oor LWH – Lewende Woord Hazeldean
Meer oor LWH
Help Families in Nood
Kursusse / Voetspore
Areas van Betrokkendheid
Johann & Heidemarie Kasselman
Matteus 5:14: “Julle is die lig van die wêreld. ‘n Stad wat bo-op ‘n berg lê, kan nie weggesteek word nie.”
Ons glo dat elke persoon in ons gemeente geroep word om op sy/haar unieke manier te skyn! Dit doen ons deur die EEN persoon, die EEN verlorene, die EEN gebrokene en die EEN familie te bereik!
Lukas 15:3-5: “Toe vertel Jesus vir hulle hierdie gelykenis: 4 Sê nou een van julle het honderd skape en een van hulle raak weg. Wat doen hy dan? Hy laat die nege en negentig in die veld staan en gaan agter die een aan wat weg is, totdat hy hom kry. 5 En as hy hom kry, is hy bly en tel hom op sy skouers.”
Ons hart is dus vir die 99 én vir die EEN!
LEWENDE WOORD KERNWAARDES
Liefde & Genade
LW HAZELDEAN KULTUUR
By Lewende Woord Hazeldean het ons ‘n kultuur van:
Ons glo dat die Here Sy liefde in ons harte uitgestort het en vir ons die voorbeeld van genade gewys het, sodat ons mekaar opreg kan liefhê en Sy genade met mekaar kan deel. (1 Kor. 13:1-13; Joh. 13:34)
Woord & Heilige Gees
Ons glo in die bediening van die Woord saam met die vloei/beweging van die Heilige Gees. (Luk. 4:18-19)
Familie en Betrokkenheid
Ons is betrokke in die areas van:
Voltooiing van ons Voetspore-reeks
Ons onderskeie dien- of bedieningsareas. Sien ‘Lewende Stene’
Reuse verslaan deur die geloof
Ons glo dat ons elkeen die geestelike geveg in geloof veg en dat ons ‘n belofte van oorwinning het! (Rom. 1:17; Rm. 8:37)
Gee en Mededeelsaamheid
Ons gee graag van ons tyd, talente en hulpbronne. (Joh. 3:16)
Deur ons getuienis met ander te deel, laat ons ons lig skyn en word elkeen se geloof versterk! (1 Thess. 5:11; Openb. 12:11)
LW HAZELDEAN HELP FAMILIES IN NOOD
Ons is dankbaar dat ons gemeente tydens die grendeltyd al verskeie families in nood (binne en buite ons gemeente) van kos, klere en ander essensiële goedere kon voorsien! Die behoefte is egter groot en ons wil graag aanhou om ‘n verskil te maak.
Jy kan betrokke raak om families in die gemeente en gemeenskap te help deur:
Kos, klere of ander noodsaaklike items te skenk.
‘n Kospakkie van R450 vir ‘n gesin van vier te borg (of gedeeltelik te borg).
Ons te kontak indien jy van iemand weet wat hulp benodig.
LW Hazeldean Gemeenskapsprojek
Ons het ook tydens die grendeltyd hande gevat met “Sweet Angels Day Care Centre”. Hierdie dagsorgsentrum is ‘n geregistreerde NPO (No. 207-278) in Zwavelpoort (Plot 10 Kliphuis Graham Laan), vir kinders ouderdomme 6 maande – 4 jaar.
Die skooltjie heropen volgens regulasies weer 6 Julie. Met die meeste van die ouers wat inkomstes verloor het, benodig hulle sekere items om weer op die been te kom. Sien asb. die lys van benodigdhede hieronder, indien jy ‘n skenking wil maak.
Kos: Hawermoutpap, Weetbix, mieliemeel, rys, pasta, vis, suiker, rooibos, langlewe-melk, Oros, Amasi, konfyt, grondboontjiebotter, brood, sout, soja-maalvleis, aartappels, kool, pampoen, kook-olie, hoenderstukke
Noodsaaklike items: Termometer, handskoene, maskers, handwasseep, handreinigings-middel, sponse, Domestos, wipes, toiletrolle, snesies, Handy Andy
Ander: Tweedehandse klere, poppe, karretjies, legkaarte, storieboeke, Jumbo-vetkryte, speelklei, skryfpapier, verf
Vir meer inligting in verband met:
Hoe jy betrokke kan raak, skakel asb. vir Elaine Thiele: 071 679 6495
Aflewerings van goedere, skakel vir Leandra Strydom: 082 659 8012
Lewende Woord Hazeldean Bankbesonderhede:
Bank: ABSA Silverton | Rek.no: 408 733 2521 | Takkode: 632005
*Verwysing: LWH VF (Voed ’n Familie) OF LWH Angels (Sweet Angels)
082 759 7366
Hazeldean • Pretoria Oos
© LWH 2020 - All rights reserved. Website desiged by Black Ink Graphix Website developed by Amberjade